No products in the cart.
Jan 07 – PHAL BISWAS LAGA!
2 Corinthians 4:13 "aru kilekoile ami khan ke ase iki atma Biswas laga,hisab te ki likhi kene ase, "ami Biswas kore aru itu karone ami koishe, "ami khan bi Biswas kore aru itu karone koi".
Itu hekh laga homoi te, tate ase thik alochana Biswas te aru hobdo khan te Biswas laga, girja khan te. Mantralay khan Isor laga tagot pora ghoshna kore ki 'Biswas lane Jit ke'. Ami khan laga Isor Jisu koi kiman bishi Biswas laga. Tai koishe ki ami khan hilabo pare pahar khan ke judi ami khan ke ase Biswas sorso laga giti nishina hoilebi. Isor jun thake ami khan te ase isor Biswas laga. Tai ase Atma; atma Biswas laga.
Pobitro kotha te ami khan dikhe panchta kisim laga Biswas khan ke. Poila, prakritik Biswas sob manu khan ke. Dusra, iki Christian niom te Biswas laga juntu lagi thake isor te(Hebrews 6:1). Tisra ase lekhak atma laga (Hebrews 6:19). Chautha ase ekta uphar Atma laga (1 Corinthians 12:9). Aru panchwa ase phal Atma laga (Galatians 5:22-23). Apuni ke thakibo alge buja laga itu khan sob kisim khan ke.
Biswas- ekta phal hisab te Atm alaga ase hobole hosate aru dharmik isor ke sob phine pora aru sob homoi te. Hosa naukar khan hobo prabhubhakta aru dhonyabaad thakibo tai khan laga malik ke. Mota aru maiki bi hobo lage ekdusra phine hosa; aru Biswas kora ek dusra ke. Biswasi, sonmaan aru hosa ase kunuba hobdo khan juntu ke koi Biswas kora ekta Atma laga phal hisab te.
Bishi saal agete, ami khan thakishe kirai laga ghor te. Malik utu ghor laga thakishe ekta kutta jun bishi kotha mana thakishe tai ke. Sob sham te, ghor malik bohibo agete ghor laga aru mudhu khai thakibo, aru tai laga kutta ini thakibo kinar te. Judi kunuba koi jor awaz pora nahoilebi ungli dikhai kene koi utu manu ke, utu kutta jaap mare taikhan te.a ru ami bhabna kore kinika utu kutta iman iman daar thakishe utu manu ke, jitya tai mudu khaile bi.
Jitya ekta maiki shadi kore ekta mota ke, tai akha kore taike morom koribole aru dekhbhal koribole sob tai laga pura jibon te. Itu ase prakritik Biswas. Aru jitya tai shuru kore thakibole tai logote aru nirbhar kore tai laga morom aru kamai khan te, itu ase jor niom Biswas laga.
Ami khan ami khan bhabna koribo ki ek din taikhan laga ghor te jui lage. Mota pora chillabo tai laga maiki ke jun as eek mala te jhap maribole.a ru jitya tai jhap mare, iku bhabna nakori kene judi bi tai laga mota dhuribo paribo na nani aru bachabole tai ke itu hani pora- itu ase uphar Biswas laga.
Judi utu maiki hosa bi morom kore tai laga mota ke aru iman daar ase taike, tini hoile tai dikhai phal ke Biswas laga. Bacha khan Isor laga, itu nishina hi, apuni bi rakhibo lage sob apuni laga Biswas ke aru nirbhar koribo lage Tai te.
Aji dhyan koribole laga pobitro kotha tu hoile 2 Timothy 1:12 "kintu ami jane kun ke ami Biswas korishe aru ami mane ki Tai pare rakhibole ki ami dishe Tai ke utu din nahua tok".